Man verdrink ná epileptiese toevalŉ 22-jarige man het Woensdagmiddag verdrink na hy, weens ŉ epileptiese toeval, in die swembad by sy ouerhuis in Randburg geval het. Volgens Jeffrey Wicks, ŉ woordvoerder van Netcare911, het die man se pa hom te hulp gesnel en uit die swembad gehaal. Hy het mond-tot-mondasemhaling toegepas totdat paramedici opgedaag en oorgeneem het. Hy is verder op die toneel behandel en op ŉ asemhalingsmasjien geplaas voordat hy na die Netcare Olivedale-hospitaal gehaas is. “Ten spyte van die nooddienste en trauma-personeel se beste pogings om die man te red, is hy kort na sy aankoms in die hospitaal oorlede,” het Wicks gesê.